

2

[bookmark: _GoBack]REPUBLIKA SRBIJA
NARODNA SKUPŠTINA
Odbor za pravosuđe, državnu 
upravu i lokalnu samoupravu
07 Broj: 06-2/151-26
13. jul 2026. godine
B e o g r a d

Z A P I S N I K
26. SEDNICE ODBORA ZA PRAVOSUĐE, DRŽAVNU UPRAVU
I LOKALNU SAMOUPRAVU,  ODRŽANE 7. JULA 2026. GODINE

	Sednica je počela u 18,10 časova.

Sednicom je predsedavao dr Uglješa Mrdić, predsednik Odbora.

	Sednici su prisustvovali članovi Odbora: Dragan Nikolić, Jasmina Palurović, Biljana Ilić Stošić, Lidija Načić, Đorđe Komlenski, Nataša Milić Milaš i Risto Kostov.

	Sednici su  prisustvovali i: Goran Spasojević, zamenik člana Jovana Palalića, Branko Pavlović, zamenik člana Ane Krstić i Boris Bajić, zamenik člana prof. dr Balinta Pastora. 

Sednici nisu prisustvovali članovi Odbora: Pavle Grbović, Aleksandar Jovanović, Verica Milanović, prof. dr Jelena Jerinić, Filip Tatalović i Dejan Šulkić, kao ni njihovi zamenici.

Sednici Odbora je prisustvovao i Nenad Vujić, ministar pravde i Jovan Ćosić, pomoćnik ministra za normativne poslove.

Predsednik Odbora je, u skladu sa članom 72. stav 2. Poslovnika Narodne skupštine, obavestio članove i zamenike članova Odbora  da je sednica Odbora sazvana u roku kraćem od roka predviđenog Poslovnikom, zbog potrebe da Odbor utvrdi amandmane Odbora na Predlog zakona o izmenama i dopunama Krivičnog zakonika, u skladu sa članom 157. stav 6. Poslovnika Narodne skupštine, kao i da bi razmotrio navedeni predlog zakona u pojedinostima.

Predsednik Odbora je, shodnom primenom člana 92. stav 2. Poslovnika Narodne skupštine, predlažio da se Dnevni red 26. sednice Odbora dopuni tačkom 2. koja glasi:
„Razmatranje Predloga zakona o izmenama i dopunama Krivičnog zakonika, koji je podnela Vlada (broj 011-2043/26 od  19. juna 2026. godine), pojedinostima“.
Članovi i zamenici članova Odbora su jednoglasno prihvatili navedeni predlog.

Članovi i zamenici članova Odbora su jednoglasno utvrdili sledeći

D n e v n i  r e d :

1. Utvrđivanje amandmana Odbora na Predlog zakona o izmenama i dopunama Krivičnog zakonika, koji je podnela Vlada (broj 011-2043/26 od  19. juna 2026. godine);
2. Razmatranje Predloga zakona o izmenama i dopunama Krivičnog zakonika, koji je podnela Vlada (broj 011-2043/26 od  19. juna 2026. godine), pojedinostima.


PRVA TAČKA: Utvrđivanje amandmana Odbora na Predlog zakona o izmenama i dopunama Krivičnog zakonika, koji je podnela Vlada (broj 011-2043/26 od  19. juna 2026. godine).
Predsednik Odbora je obavestio članove i zamenike članova Odbora da je potrebno da Odbor podnese dva amandmana na članove 4. i 5. Predloga zakona o izmenama i dopunama Krivičnog zakonika, imajući u vidu da je na dnevnom redu sednice Narodne skupštine koja je u bila toku Predlog zakona o oružju i municiji, kao i da je druga tačka Predlog zakona o izmenama i dopunama Krivičnog zakonika, koji je Vlada, između ostalog, podnela radi potrebe da se Krivični zakonik uskladi sa odredbama Zakona o oružju i municiji.
Predsednik Odbora je predložio sledeći tekst amandmana koje Odbor treba da podnese:
I
Član 4. Predloga zakona menja se i glasi: 

	Danom početka primene čl. 2. i 3. ovog zakona prestaju da važe član 348. Krivičnog zakonika i članovi 40. i 41. Zakona o ispitivanju, žigosanju i obeležavanju oružja, naprava i municije.
	
O b r a z l o ž e nj e

	Amandman se predlaže radi usklađivanja sa početkom primene odgovarajućih odredaba Predloga zakona o oružju i municiji.

II

	Član 5. Predloga zakona menja se i glasi: 

Ovaj zakon stupa na snagu osmog dana od dana objavljivanja u „Službenom glasniku Republike Srbije”, a odredbe članova 2. i 3. ovog zakona počinju da se primenjuju nakon devet meseci od dana stupanja na snagu ovog zakona.”

O b r a z l o ž e nj e

	Amandmanom se predlaže da zakon stupi na snagu osmog dana od dana objavljivanja u „Službenom glasniku Republike Srbije”, a da se početak primene članova 2. i 3. ovog zakona odloži za devet meseci od dana njegovog stupanja na snagu zbog usklađivanja sa početkom primene odredaba Predloga zakona o oružju i municiji.

Ministar pravde je naveo da će se predloženim amandmanima uskladiti odredbe o stupanju na snagu Zakona o oružju i municiji i Krivičnog zakonika i tako otkloniti moguće teškoće u tumačenju navedenih odredbi. 
Predsednik Odbora je, pošto nije bilo prijavljenih za reč, zaključio raspravu i stavio na glasanje predložen amandmane na Predlog zakona o izmenama i dopunama Krivičnog zakonika, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.
Članovi i zamenici članova Odbora su jednoglasno prihvatili navedeni predlog.
Predsednik Odbora je konstatovao da je Odbor odlučio da podnese amandmane na članove 4. i 5. Predloga zakona o izmenama i dopunama Krivičnog zakonika.
Ministar pravde Nenad Vujić, predstavnik predlagača je prihvatio podnete amandmane Odbora na članove 4. i 5. Predloga zakona o izmenama i dopunama Krivičnog zakonika.
Predsednik Odbora je konstatovao da je predstavnik predlagača prihvatio amandmane Odbora na članove 4. i 5. Predloga zakona o izmenama i dopunama Krivičnog zakonika.
DRUGA TAČKA: Razmatranje Predloga zakona o izmenama i dopunama Krivičnog zakonika, koji je podnela Vlada (broj 011-2043/26 od  19. juna 2026. godine), pojedinostima.
Predsednik Odbora je predlažio da Odbor obavi objedinjenu raspravu o amandmanima, kao i da se po zaključenju rasprave obavi grupno glasanje, a članovi i zamenici članova Odbora su većinom glasova prihvatili navedeni predlog.
Predsednik Odbora je obavestio da je na Predlog zakona o izmenama i dopunama Krivičnog zakonika, podneto 10 amandmana koje su podneli narodni poslanici: Pavle Grbović, Ahmedin Škrijelj, dr Anna Oreg, Šaip Kamberi, Vladimir Pajić, Minela Kalender, Đorđe Komlenski, Zdravko Ponoš, Stefan Janjić, prof. dr Dragan Delić, prof. dr Slobodan Cvejić, dr Tatjana Marković-topalović, Slobodan Petrović, Verica Milanović, Petar Bošković, Marijan Rističević, Miroslav Aleksić, dr Ana Jakovljević, Borislav Novaković, Uroš Đokić, Aleksandar Ivanović, Nenad Milojičić, prof. dr Snežana Rakić, Ivana Rokvić i Đorđe Stanković.
Predsednik Odbora je otvorio raspravu u vezi sa ovom tačkom dnevnog reda, a kako se niko nije javio za reč, predsednik Odbora je zaključio raspravu i pozvao Odbor da se izjasni o amandmanima na Predlog zakona o izmenama i dopunama Krivičnog zakonika za koje predlagač zakona predlaže Narodnoj skupštini da budu odbijeni.
	Odbor je većinom glasova odlučio da predloži Narodnoj skupštini da odbije amandmane:
-na član 1. koji su zajedno podneli narodni poslanici Pavle Grbović, Ahmedin Škrijelj, dr Anna Oreg, Šaip Kamberi, Vladimir Pajić i Minela Kalender;
-na član 1.  sa ispravkom koji je podneo narodni poslanik Đorđe Komlenski;
-na član 2. koji su zajedno podneli narodni poslanici Pavle Grbović, Ahmedin Škrijelj, dr Anna Oreg, Šaip Kamberi, Vladimir Pajić i Minela Kalender;
-na član 2. sa ispravkom koji je podneo narodni poslanik Đorđe Komlenski;
-na član 2. koji su zajedno podneli narodni poslanici Zdravko Ponoš, Stefan Janjić, prof. dr Dragan Delić, prof. dr Slobodan Cvejić, dr Tatjana Marković-topalović, Slobodan Petrović, Verica Milanović i Petar Bošković;
-na član 3. koji je podneo narodni poslanik Marijan Rističević;
-na član 3. koji su zajedno podneli narodni poslanici Pavle Grbović, Ahmedin Škrijelj, dr Anna Oreg, Šaip Kamberi, Vladimir Pajić i Minela Kalender;
-na član 3. koji su zajedno podneli narodni poslanici Zdravko Ponoš, Stefan Janjić, prof. dr Dragan Delić, prof. dr Slobodan Cvejić, dr Tatjana Marković-topalović, Slobodan Petrović, Verica Milanović i Petar Bošković;
-na član 3. koji su zajedno podneli narodni poslanici Miroslav Aleksić, dr Ana Jakovljević, Borislav Novaković, Uroš Đokić, Aleksandar Ivanović, Nenad Milojičić, prof. dr Snežana Rakić, Ivana Rokvić i Đorđe Stanković;
-na član 4. koji je podneo narodni poslanik Marijan Rističević.

Predsednik Odbora je predložio da za izvestioca Odbora na sednici Narodne skupštine  za ovu tačku bude određen  dr Uglješa Mrdić, predsednik Odbora.

Članovi i zamenici članova Odbora su  jednoglasno prihvatili navedeni predlog.


Sednica je završena u 18,20 časova.



 SEKRETAR  			                                                              PREDSEDNIK


Sanja Pecelj       			                                                dr Uglješa Mrdić





